title: 2008 m. lapkričio 10 d. Tarybos sprendimas 2008/842/BUSP, iš dalies keičiantis Bendrosios pozicijos 2007/140/BUSP dėl ribojančių priemonių Iranui III ir IV priedus

text:
11.11.2008

               LT

               Europos Sąjungos oficialusis leidinys

               L 300/46

         TARYBOS SPRENDIMAS 2008/842/BUSP
   2008 m. lapkričio 10 d.
   iš dalies keičiantis Bendrosios pozicijos 2007/140/BUSP dėl ribojančių priemonių Iranui III ir IV priedus
   EUROPOS SĄJUNGOS TARYBA,
   atsižvelgdama į Bendrąją poziciją 2007/140/BUSP (1), ypač į jos 7 straipsnio 2 dalį,
   kadangi:

               (1)

               2007 m. vasario 27 d. Taryba priėmė Bendrąją poziciją 2007/140/BUSP, įgyvendinančią Jungtinių Tautų Saugumo Tarybos Rezoliuciją 1737 (2006).

               (2)

               2008 m. rugpjūčio 7 d. Taryba priėmė Bendrąją poziciją 2008/652/BUSP (2), iš dalies keičiančią Bendrąją poziciją 2007/140/BUSP ir įgyvendinančią Jungtinių Tautų Saugumo Tarybos Rezoliuciją 1803 (2008).

               (3)

               Bendroji pozicija 2008/652/BUSP, be kita ko, numato, kad valstybės narės atidžiai stebi jų jurisdikcijoje esančių finansų įstaigų veiklą, kurioje dalyvauja visi bankai, kurių buveinė yra Irane, bei jų filialai ir dukterinės įmonės užsienyje, siekiant išvengti, kad tokia veikla būtų prisidedama prie branduolinės veiklos, susijusios su padidinta platinimo rizika, arba branduolinių ginklų pristatymo sistemų kūrimo.

               (4)

               Taryba nustatė, kuriems bankų, kurių buveinė yra Irane, filialams ir dukterinėms įmonėms užsienyje taikoma Bendroji pozicija 2008/652/BUSP. Reikėtų pažymėti, kad tam tikrų nurodytų subjektų turtas taip pat įšaldomas pagal Bendrosios pozicijos 2007/140/BUSP 5 straipsnio 1 dalies a ir b punktus.

               (5)

               Todėl reikėtų patikslinti Bendrosios pozicijos 2007/140/BUSP III ir IV priedus,

         NUSPRENDĖ:
   1 straipsnis
   Bendrosios pozicijos 2007/140/BUSP III ir IV priedai pakeičiami šio sprendimo priede esančiu tekstu.
   2 straipsnis
   Šis sprendimas įsigalioja jo priėmimo dieną.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2008 m. lapkričio 10 d.

            Tarybos vardu

            Pirmininkas

         B. KOUCHNER

      (1)  OL L 61, 2007 2 28, p. 49.

      (2)  OL L 213, 2008 8 8, p. 58.
   PRIEDAS
   „
         III PRIEDAS
         3b straipsnio 1 dalies b punkte nurodyti bankų, kurių buveinė yra Irane, valstybių narių jurisdikcijoje esantys filialai ir dukterinės įmonės (1)

         1.   BANK MELLI IRAN*
         Prancūzija

                     43, avenue Montaigne, 75008 Paris

                     BIC kodas: MELIFRPP

               Vokietija

                     Holzbrücke 2, D-20459, Hamburg,

                     BIC kodas: MELIDEHH

               Jungtinė Karalystė

                     Melli Bank Plc

                     One London Wall, 11th Floor, London EC2Y 5EA

                     BIC kodas: MELIGB2L

               2.   BANK SEPAH*
         Prancūzija

                     64, rue de Miromesnil, 75008 Paris

                     BIC kodas: SEPBFRPP

               Vokietija

                     Hafenstraße 54, D-60327 Frankfurt am Main

                     BIC kodas: SEPBDEFF

               Italija

                     Via Barberini 50, 00187 Rome

                     BIC kodas: SEPBITRR

               Jungtinė Karalystė

                     Bank Sepah International plc

                     5/7 Eastcheap, London EC3M 1JT

                     BIC kodas: SEPBGB2L

               3.   BANK SADERAT IRAN
         Prancūzija

                     Bank Saderat Iran

                     16, rue de la Paix, 75002 Paris

                     BIC kodas: BSIRFRPP

                     Teleks.: 220287 SADER A / SADER B

               Vokietija

                     Hamburg Branch

                     P.O. Box 112227, Deichstraße 11, D-20459 Hamburg

                     BIC kodas: BSIRDEHH

                     Teleks.: 215175 SADBK D

                     Frankfurt Branch

                     P.O. Box 160151, Friedensstraße 4, D-60311 Frankfurt am Main

                     BIC kodas: BSIRDEFF

               Graikija

                     Athens Branch

                     PO Box 4308, 25-29 Venizelou St, GR 105 64 Athens

                     BIC kodas: BSIRGRAA

                     Teleks.: 218385 SABK GR

               Jungtinė Karalystė

                     Bank Saderat plc

                     5 Lothbury, London EC2R 7HD

                     BIC kodas: BSPLGB2L

                     Teleks.: 883382 SADER G

               4.   BANK TEJARAT
         Prancūzija

                     Bank Tejarat

                     124-126, rue de Provence, 75008 Paris

                     BIC kodas: BTEJFRPP

                     Teleks.: 281972 F, 281973 F BKTEJ

               5.   PERSIA INTERNATIONAL BANK plc
         Jungtinė Karalystė

                     Head Office and Main Branch

                     6 Lothbury, London, EC2R 7HH

                     BIC kodas: PIBPGB2L

                     Teleks.: 885426

         IV PRIEDAS
         3b straipsnio 1 dalies c ir d punktuose nurodyti valstybių narių jurisdikcijoje nesantys bankų, kurių buveinės yra Irane, filialai ir dukterinės įmonės bei valstybių narių jurisdikcijoje nesantys finansų subjektai, kurių buveinės yra ne Irane, bet kuriuos kontroliuoja asmenys ir subjektai, kurių nuolatinė gyvenamoji vieta ar buveinė yra Irane (2)

         1.   BANK MELLI*
         Azerbaidžanas

                     Bank Melli Iran Baku Branch

                     Nobel Ave. 14, Baku

                     BIC kodas: MELIAZ22

               Irakas

                     No. 111—27 Alley — 929 District — Arasat street, Baghdad

                     BIC kodas: MELIIQBA

               Omanas

                     Oman Muscat Branch

                     P.O. Box 5643, Mossa Abdul Rehman Hassan Building, 238 Al Burj St., Ruwi, Muscat, Oman 8/

                     P.O. BOX 2643 PC 112

                     BIC kodas: MELIOMR

               Kinija

                     Melli Bank HK (branch of Melli Bank PLC)

                     Unit 1703-04, Hong Kong Club Building, 3A Chater Road, Central Hong Kong

                     BIC kodas: MELIHKHH

               Egiptas

                     Representative Office

                     P.O. Box 2654, First Floor, Flat No 1, Al Sad el Aaly Dokhi

                     Tel.: 2700605 / Faks. 92633

               Jungtiniai Arabų Emyratai

                     Regional Office

                     P.O. Box: 1894, Dubai

                     BIC kodas: MELIAEAD

                     Abu Dhabi branch

                     Post box no. 2656 Street name: Hamdan Street

                     BIC kodas: MELIAEADADH

                     Al Ain branch

                     Post box no. 1888 Street name: Clock Tower, Industrial Road

                     BIC kodas: MELIAEADALN

                     Bur Dubai branch

                     Adresas: Post box no. 3093 Street name: Khalid Bin Waleed Street

                     BIC kodas: MELIAEADBR2

                     Dubai Main branch

                     Post box no. 1894 Street name: Beniyas Street

                     BIC kodas: MELIAEAD

                     Fujairah branch

                     Post box no. 248 Street name: Al Marash R/A, Hamad Bin Abdullah Street

                     BIC kodas: MELIAEADFUJ

                     Ras al-Khaimah branch

                     Post box no. 5270 Street name: Oman Street, Al Nakheel

                     BIC kodas: MELIAEADRAK

                     Sharjah branch

                     Post box no. 459 Street name: Al Burj Street

                     BIC kodas: MELIAEADSHJ

               Rusijos Federacija

                     no 9/1 ul. Mashkova, 103064 Moscow

                     BIC kodas: MELIRUMM

               Japonija

                     Representative Office

                     333 New Tokyo Bldg, 3-1 Marunouchi, 3 Chome, Chiyoda-ku

                     Tel.: 332162631. Faks.: (3)32162638. Teleks.: J296687.

               2.   BANK MELLAT
         Pietų Korėja

                     Bank Mellat Seoul Branch

                     Keumkang Tower 13/14th Floor, Tehran road 889-13, Daechi-dong

                     Gangnam-Ku, 135-280, Seoul

                     BIC kodas: BKMTKRSE

                     Teleks.: K36019 MELLAT

               Turkija

                     Istanbul Branch

                     1, Binbircicek Sokak, Buyukdere Caddessi Levent-Istanbul

                     BIC kodas: BKMTTRIS

                     Teleks.: 26023 MELT TR

                     Ankara Branch

                     Ziya Gokalp Bulvari No: 12 06425 Kizilay-Ankara

                     BIC kodas: BKMTTRIS100

                     Teleks.: 46915 BMEL TR

                     Izmir Branch

                     Cumhuriyet Bulvari No: 88/A P.K 71035210 Konak-Izmir

                     BIC kodas: BKMTTRIS 200

                     Teleks.: 53053 BMIZ TR

               Armėnija

                     Yerevan Branch

                     6 Amiryan Str. P.O. Box: 375010 P/H 24 Yerevan

                     BIC kodas: BKMTAM 22

                     Teleks.: 243303 MLTAR AM 243110 BMTRAM

               3.   PERSIA INTERNATIONAL BANK plc
         Jungtiniai Arabų Emyratai

                     Dubai Branch

                     The Gate Building, 4th Floor, P.O.BOX 119871, Dubai

                     BIC kodas: PIBPAEAD

               4.   BANK SADERAT IRAN
         Libanas

                     Regional Office

                     Mar Elias – Mteco Center, PO BOX 5126, Beirut

                     BIC kodas: BSIRLBBE

                     Beirut Main Branch

                     Verdun street – Alrose building

                     P.O. BOX 5126 Beirut / P.O.BOX 6717 Hamra

                     BIC kodas: BSIRLBBE

                     Teleks.: 48602 – 20738, 21205 – SADBNK

                     Alghobeiri Branch

                     NO. 3528, Alghobeiry BLVD, Jawhara BLDG Abdallah El Hajje str. –Ghobeiri BLVD, Alghobeiri

                     BIC kodas: BSIRLBBE

                     Baalbak Branch

                     NO. 3418, Ras Elein str., Baalbak

                     BIC kodas: BSIRLBBE

                     Borj al Barajneh Branch

                     NO. 4280, Al Holam BLDG, Al Kafaat cross, Al Maamoura str., Sahat Mreyjeh, 1st Floor

                     BIC kodas: BSIRLBBE

                     Saida Branch

                     NO. 4338, Saida – Riad Elsoleh BLVD. Ali Ahmad BLG

                     BIC kodas: BSIRLBBE

               Omanas

                     BLDG 606, Way 4543, 145 Complex, Ruwi High Street, Ruwi, P.O. BOX 1269, Muscat

                     BIC kodas: BSIROMR

                     Teleks.: 3146

               Kataras

                     Doha branch

                     NO. 2623, Grand Hamad ave., P.O. BOX 2256, Doha

                     BIC kodas: BSIR QA QA

                     Teleks.: 4225

               Turkmėnistanas

                     Bank Saderat Iran Ashkhabad branch

                     Makhtoomgholi ave., no 181, Ashkhabad

                     Teleks.: 1161134-86278

               Jungtiniai Arabų Emyratai

                     Regional office Dubai

                     Al Maktoum road, PO BOX 4182 Deira, Dubai

                     BIC kodas: BSIRAEAD / BSIRAEADDLR / BSIRAEADLCD

                     Teleks.: 45456 SADERBANK

                     Murshid Bazar Branch

                     Murshid Bazar P.O. Box 4182

                     Deira, Dubai

                     BIC kodas: BSIRAEAD

                     Teleks.: 45456 SADERBANK

                     Bur Dubai Branch

                     Al Fahidi Road

                     P.O. Box 4182 Dubai

                     BIC kodas: BSIRAEAD

                     Teleks.: 45456 SADERBANK

                     Ajman Branch

                     No 2900 Liwara street, PO BOX 16, Ajman, Dubai

                     BIC kodas: BSIRAEAD

                     Teleks.: 45456 SADERBANK

                     Shaykh Zayed Road Branch

                     Shaykh Road, Dubai

                     BIC kodas: BSIRAEAD

                     Teleks.: 45456 SADERBANK

                     Abu Dhabi Branch

                     No 2690 Hamdan street, PO BOX 2656, Abu Dhabi

                     BIC kodas: BSIRAEAD

                     Teleks.: 22263

                     Al Ein Branch

                     No 1741, Al Am Road, PO BOX 1140, Al Ein, Abu Dhabi

                     BIC kodas: BSIRAEAD

                     Teleks.: 45456 SADERBANK

                     Sharjah Branch

                     No 2776 Alaroda road, PO BOX 316, Sharjah

                     BIC kodas: BSIRAEAD

                     Teleks.: 45456 SADERBANK

               Bahreinas

                     Bahrein branch

                     106 Government Road; P.O. Box 825, Block no 316; Entrance no 3; Manama Center;

                     Manama

                     Teleks.: 8363 SADER BANK

                     OBU

                     P.O. Box 825 - Manama

                     Teleks.: 8688 SADER BANK

               Uzbekistanas

                     Bank Saderat Iran Tashkent

                     10, Tchekhov street, Mirabad district, 100060 Tashkent

                     BIC kodas: BSIRUZ21

                     Teleks.: 116134 BSITA UZ

               5.   TEJARAT BANK
         Tadžikistanas

                     No. 70, Rudaki Ave., Dushanbe

                     P.O. Box: 734001

                     BIC kodas: BTEJTJ22XXX

                     Teleks.: 201135 BTDIR TJ

               Kinija

                     Representative Office China

                     Office C208 Beijing Lufthansa Center No. 50 Liangmaqiao Road Chaoyang

                     District Beijing 100016

               6.   ARIAN BANK (taip pat vadinamas Aryan Bank)
         Afganistanas

                     Head Office

                     House No. 2, Street No. 13, Wazir Akbar Khan, Kabul

                     BIC kodas: AFABAFKA

                     Harat branch

                     NO. 14301(2), Business Room Building, Banke Khoon road, Harat

                     BIC kodas: AFABAFKA

               7.   FUTURE BANK
         Bahreinas

                     Future Bank

                     P.O. Box 785, Government Avenue 304, Manama

                     Shop 57, Block NO. 624 Shaikh Jaber Al Ahmed Al Sabah Avenue-Road NO 4203, Sitra

                     BIC kodas: FUBBBHBM / FUBBBHBMOBU / FUBBBHBMXXX / FUBBBHBMSIT

               8.   BANCO INTERNACIONAL DE DESARROLLO, SA
         Venesuela

                     Banco internacional de Desarrollo, Banco Universal

                     Avenida Francisco de Miranda, Torre Dosza, Piso 8, El Rosal, Chacao, Caracas

                     BIC kodas: IDUNVECAXXX.

               “

      (1)  Žvaigždute (*) pažymėtų subjektų turtas taip pat įšaldomas pagal Bendrosios pozicijos 2007/140/BUSP 5 straipsnio 1 dalies a ir b punktus.

      (2)  Žvaigždute (*) pažymėtų subjektų turtas taip pat įšaldomas pagal Bendrosios pozicijos 2007/140/BUSP 5 straipsnio 1 dalies a ir b punktus.


title: Delegacijų narių skaičius 2009 m. rugsėjo 14 d. Europos Parlamento sprendimas dėl tarpparlamentinių delegacijų, delegacijų jungtiniuose parlamentiniuose komitetuose ir delegacijų parlamentinio bendradarbiavimo komitetuose bei daugiašalėse parlamentinėse asamblėjose narių skaičiaus

text:
19.8.2010

               LT

               Europos Sąjungos oficialusis leidinys

               CE 224/36

         2009 m. rugsėjo 14 d., pirmadienisDelegacijų narių skaičius
   P7_TA(2009)0002
   2009 m. rugsėjo 14 d. Europos Parlamento sprendimas dėl tarpparlamentinių delegacijų, delegacijų jungtiniuose parlamentiniuose komitetuose ir delegacijų parlamentinio bendradarbiavimo komitetuose bei daugiašalėse parlamentinėse asamblėjose narių skaičiaus
   2010/C 224 E/11

      Europos Parlamentas,
   atsižvelgdamas į Pirmininkų sueigos pasiūlymą,
   atsižvelgdamas į savo 2009 m. gegužės 6 d. sprendimą dėl tarpparlamentinių delegacijų, delegacijų jungtiniuose parlamentiniuose, parlamentinio bendradarbiavimo komitetuose ir dėl daugiašalių parlamentinių asamblėjų skaičiaus (1),
   atsižvelgdamas į Darbo tvarkos taisyklių 198 straipsnį,

               1.

               nusprendžia nustatyti tokį tarpparlamentinių delegacijų narių skaičių:

                              a)

                              Europa, Vakarų Balkanai ir Turkija

                           Delegacijos:

                                       —

                                       ES ir Kroatijos jungtiniame parlamentiniame komitete:15 narių;

                                       —

                                       ES ir Buvusiosios Jugoslavijos Respublikos Makedonijos jungtiniame parlamentiniame komitete:13 narių;

                                       —

                                       ES ir Turkijos jungtiniame parlamentiniame komitete:25 nariai;

                                 Delegacija ryšiams su Šveicarija, Islandija, Norvegija ir Europos ekonominės erdvės (EEE) jungtiniame parlamentiniame komitete: 17 narių;
                           Delegacija ryšiams su Albanija, Bosnija ir Hercegovina, Serbija, Juodkalnija ir Kosovu: 28 nariai;

                              b)

                              Rusija, Rytų partnerystės valstybės, Centrinė Azija ir Mongolija

                           Delegacija ES ir Rusijos parlamentinio bendradarbiavimo komitete: 31 narys;
                           Delegacija ES ir Ukrainos parlamentinio bendradarbiavimo komitete: 16 narių;
                           Delegacija ES ir Moldovos parlamentinio bendradarbiavimo komitete: 14 narių;
                           Delegacija ryšiams su Baltarusija:12 narių;
                           Delegacija ES ir Armėnijos, ES ir Azerbaidžano, ES ir Gruzijos parlamentinio bendradarbiavimo komitetuose: 18 narių;
                           Delegacija ES ir Kazachstano, ES ir Kirgizijos, ES ir Uzbekistano parlamentinio bendradarbiavimo komitetuose ir ryšiams su Tadžikistanu, Turkmėnistanu ir Mongolija: 19 narių;

                              c)

                              Magrebas, Mašrekas, Izraelis ir Palestina

                           Delegacijos ryšiams su:

                                       —

                                       Izraeliu:22 nariai;

                                       —

                                       Palestinos Įstatymų Leidybos Taryba:22 nariai;

                                       —

                                       Magrebo šalimis ir Arabų Magrebo Sąjunga:18 narių;

                                       —

                                       Mašreko šalimis:18 narių;

                              d)

                              Arabijos pusiasalis, Irakas ir Iranas

                           Delegacijos ryšiams su:

                                       —

                                       Arabijos pusiasaliu: 15 narių;

                                       —

                                       Iraku: 12 narių;

                                       —

                                       Iranu:18 narių;

                              e)

                              Amerika

                           Delegacijos ryšiams su:

                                       —

                                       Jungtinėmis Valstijomis: 53 nariai;

                                       —

                                       Kanada: 17 narių;

                                       —

                                       Centrinės Amerikos šalimis: 15 narių;

                                       —

                                       Andų bendrijos šalimis: 12 narių;

                                       —

                                       MERCOSUR šalimis:19 narių;

                                 Delegacija ES ir Meksikos jungtiniame parlamentiniame komitete:14 narių;
                           Delegacija ES ir Čilės jungtiniame parlamentiniame komitete: 15 narių;

                              f)

                              Azija, Ramusis vandenynas

                           Delegacijos ryšiams su:

                                       —

                                       Japonija: 25 nariai;

                                       —

                                       Kinijos Liaudies Respublika: 39 nariai;

                                       —

                                       Indija:20 narių;

                                       —

                                       Afganistanu: 13 narių;

                                       —

                                       Pietų Azijos šalimis: 17 narių;

                                       —

                                       Pietryčių Azijos šalimis ir Pietryčių Azijos valstybių asociacija (ASEAN): 22 nariai;

                                       —

                                       Korėjos pusiasaliu: 14 narių;

                                       —

                                       Australija ir Naująja Zelandija:16 narių;

                              g)

                              Afrika

                           Delegacijos ryšiams su:

                                       —

                                       Pietų Afrika: 13 narių;

                                       —

                                       Visos Afrikos Parlamentu:12 narių;

                              h)

                              Daugiašalės parlamentinės asamblėjos

                           Delegacija AKR ir ES jungtinėje parlamentinėje asamblėjoje: 78 nariai;
                           Delegacija Europos ir Viduržemio jūros šalių parlamentinėje asamblėjoje: 49 nariai;
                           Delegacija Europos ir Lotynų Amerikos šalių parlamentinėje asamblėjoje : 75 nariai;
                           Delegacija EURONEST šalių parlamentinėje asamblėjoje: 60 narių;
                           Delegacija ryšiams su NATO parlamentine asamblėja: 10 narių (šią delegaciją sudarys Saugumo ir gynybos pakomitečio nariai).

               2.

               paveda Pirmininkui perduoti šį sprendimą informaciniais tikslais Tarybai ir Komisijai.

      (1)  Priimti tekstai, P6_TA(2009)0349.


title: 2005/18/EB: 2004 m. gruodžio 22 d. Tarybos sprendimas, dėl Regionų komiteto Ispanijos pakaitinio nario skyrimo

text:
14.1.2005

               LT

               Europos Sąjungos oficialusis leidinys

               L 11/28

         TARYBOS SPRENDIMAS
   2004 m. gruodžio 22 d.
   dėl Regionų komiteto Ispanijos pakaitinio nario skyrimo
   (2005/18/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Ispanijos Vyriausybės pasiūlymą,
   kadangi:

               (1)

               2002 m. sausio 22 d. Taryba priėmė Sprendimą 2002/60/EB dėl Regionų komiteto narių ir pakaitinių narių skyrimo (1).

               (2)

               Pasibaigus Alain CUENCA GARCÍA mandatui, apie kurio pabaigą Tarybai buvo pranešta 2004 m. lapkričio 29 d., tapo laisva Regionų komiteto pakaitinio nario vieta,

         NUSPRENDĖ:
   Vienintelis straipsnis
   Juan Carlos MARTÍN MALLÉN, Director General de Asuntos Europeos y Acción Exterior – Diputación General de Aragón, skiriamas Regionų komiteto pakaitiniu nariu vietoj Alain CUENCA GARCÍA likusiam pastarojo asmens kadencijos laikui iki 2006 m. sausio 25 d.

      Priimta Briuselyje, 2004 m. gruodžio 22 d.

            Tarybos vardu

            Pirmininkas

         C. VEERMAN

      (1)  OL L 24, 2002 1 26, p. 38.


title: 2012/310/BUSP: 2012 m. birželio 12 d. Politinio ir saugumo komiteto sprendimas EULEX KOSOVO/1/2012, kuriuo pratęsiami Europos Sąjungos teisinės valstybės misijos Kosove, EULEX KOSOVO, vadovo įgaliojimai

text:
15.6.2012

               LT

               Europos Sąjungos oficialusis leidinys

               L 154/24

         POLITINIO IR SAUGUMO KOMITETO SPRENDIMAS EULEX KOSOVO/1/2012
   2012 m. birželio 12 d.
   kuriuo pratęsiami Europos Sąjungos teisinės valstybės misijos Kosove (1), EULEX KOSOVO, vadovo įgaliojimai
   (2012/310/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2008 m. vasario 4 d. Tarybos bendruosius veiksmus 2008/124/BUSP dėl Europos Sąjungos teisinės valstybės misijos Kosove, EULEX KOSOVO (2), ypač į jų 12 straipsnio 2 dalį,
   kadangi:

               (1)

               pagal Bendrųjų veiksmų 2008/124/BUSP 12 straipsnio 2 dalį Politinis ir saugumo komitetas (toliau – PSK) yra įgaliotas laikantis Sutarties 38 straipsnio priimti atitinkamus sprendimus Europos Sąjungos teisinės valstybės misijos Kosove (EULEX KOSOVO) politinės priežiūros ir strateginio vadovavimo jai tikslu, įskaitant sprendimą skirti misijos vadovą;

               (2)

               2012 m. birželio 5 d. Taryba priėmė Sprendimą 2012/291/BUSP (3), kuriuo EULEX KOSOVO pratęsiama iki 2014 m. birželio 14 d.;

               (3)

               Sprendimu 2010/431/BUSP (4), atsižvelgdamas į Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) pasiūlymą, PSK misijos EULEX KOSOVO vadovu nuo 2010 m. spalio 15 d. paskyrė Xavier BOUT DE MARNHAC, Sprendimu 2011/688/BUSP (5) pratęsė Xavier BOUT DE MARNHAC įgaliojimus iki 2011 m. gruodžio 14 d., o Sprendimu 2011/849/BUSP (6) tuos įgaliojimus pratęsė iki 2012 m. birželio 14 d.;

               (4)

               2012 m. birželio 7 d. vyriausiasis įgaliotinis pasiūlė pratęsti misijos EULEX KOSOVO vadovo Xavier BOUT DE MARNHAC įgaliojimus iki 2012 m. spalio 14 d.,

         PRIĖMĖ ŠĮ SPRENDIMĄ:
   1 straipsnis
   Misijos EULEX KOSOVO vadovo Xavier BOUT DE MARNHAC įgaliojimai pratęsiami iki 2012 m. spalio 14 d.
   2 straipsnis
   Šis sprendimas įsigalioja jo priėmimo dieną.
   Jis taikomas nuo 2012 m. birželio 15 d.

      Priimta Briuselyje 2012 m. birželio 12 d.

            Politinio ir saugumo komiteto vardu

            Pirmininkas

         O. SKOOG

      (1)  Šis pavadinimas nekeičia pozicijų dėl statuso ir atitinka JT ST rezoliuciją 1244 (1999) bei Tarptautinio Teisingumo Teismo nuomonę dėl Kosovo nepriklausomybės deklaracijos.

      (2)  OL L 42, 2008 2 16, p. 92.

      (3)  OL L 146, 2012 6 6, p. 46.

      (4)  OL L 202, 2010 8 4, p. 10.

      (5)  OL L 270, 2011 10 15, p. 32.

      (6)  OL L 335, 2011 12 17, p. 85.


title: 1994 m. birželio 13 d. Tarybos Sprendimas dėl Bendrosios pozicijos, Tarybos nustatytos pagal Europos Sąjungos sutarties J.2 straipsnį, dėl Jungtinių Tautų Saugumo Tarybos rezoliucijos Nr. 757 (1992) 9 punkte nurodytų reikalavimų tenkinimo uždraudimo

text:
Svarbus teisinis pranešimas

|

31994D0366

Oficialusis leidinys L 165 , 01/07/1994 p. 0001 - 0001 specialusis leidimas suomių kalba: skyrius 11 tomas 32 p. 0068  specialusis leidimas švedų kalba: skyrius 11 tomas 32 p. 0068

		Tarybos sprendimas1994 m. birželio 13 d.dėl Bendrosios pozicijos, Tarybos nustatytos pagal Europos Sąjungos sutarties J.2 straipsnį, dėl Jungtinių Tautų Saugumo Tarybos rezoliucijos Nr. 757 (1992) 9 punkte nurodytų reikalavimų tenkinimo uždraudimo(94/366/BUSP)EUROPOS SĄJUNGOS TARYBA,atsižvelgdama į Europos Sąjungos sutartį, ypač į jos J.2 straipsnį,atsižvelgdama į Rezoliuciją Nr. 757 (1992), kurią 1992 m. gegužės 30 d. priėmė Jungtinių Tautų Saugumo Taryba,kadangi Europos bendrija ir jos valstybės narės Rezoliuciją Nr. 757 (1992) ir susijusias rezoliucijas įgyvendino, inter alia, 1993 m. balandžio 26 d. Tarybos reglamentu (EEB) Nr. 990/93,NUSPRENDĖ:1. Europos bendrija uždraudžia tenkinti Jungtinių Tautų Saugumo Tarybos Rezoliucijos Nr. 757 (1992) 9 punkte nurodytus reikalavimus.2. Šis sprendimas įsigalioja šią dieną.3. Šis sprendimas skelbiamas Oficialiajame leidinyje.Priimta Liuksemburge, 1994 m. birželio 13 d.Tarybos varduPirmininkasTh. Pangalos--------------------------------------------------


title: 2016 m. spalio 27 d. Europos Parlamento sprendimas (ES, Euratomas) 2016/2162 dėl Europos ITER įgyvendinimo ir branduolių sintezės energetikos vystymo bendrosios įmonės 2014 finansinių metų sąskaitų uždarymo

text:
8.12.2016

               LT

               Europos Sąjungos oficialusis leidinys

               L 333/70

         EUROPOS PARLAMENTO SPRENDIMAS (ES, Euratomas) 2016/2162
   2016 m. spalio 27 d.
   dėl Europos ITER įgyvendinimo ir branduolių sintezės energetikos vystymo bendrosios įmonės 2014 finansinių metų sąskaitų uždarymo
   EUROPOS PARLAMENTAS,

               —

               atsižvelgdamas į Europos ITER įgyvendinimo ir branduolių sintezės energetikos vystymo bendrosios įmonės 2014 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos ITER įgyvendinimo ir branduolių sintezės energetikos vystymo bendrosios įmonės 2014 finansinių metų metinių ataskaitų kartu su bendrosios įmonės atsakymais (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2014 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2016 m. vasario 12 d. rekomendaciją dėl patvirtinimo, kad bendroji įmonė įvykdė 2014 finansinių metų biudžetą (05587/2016 – C8-0052/2016),

               —

               atsižvelgdamas į savo 2016 m. balandžio 28 d. sprendimą (3), kuriuo atidedamas sprendimo dėl 2014 finansinių metų biudžeto įvykdymo patvirtinimo priėmimas, ir į Europos ITER įgyvendinimo ir branduolių sintezės energetikos vystymo bendrosios įmonės direktoriaus atsakymus,

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į Europos atominės energijos bendrijos steigimo sutarties 106a straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (4), ypač į jo 208 straipsnį,

               —

               atsižvelgdamas į 2007 m. kovo 27 d. Tarybos sprendimą 2007/198/Euratomas, įsteigiantį Europos ITER įgyvendinimo ir branduolių sintezės energetikos vystymo bendrąją įmonę ir suteikiantį jai lengvatas (5), ypač į jo 5 straipsnio 3 dalį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (6),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (7),

               —

               atsižvelgdamas į Darbo tvarkos taisyklių 94 straipsnį ir V priedą,

               —

               atsižvelgdamas į Biudžeto kontrolės komiteto pranešimą (A8-0275/2016),

               1.

               pritaria Europos ITER įgyvendinimo ir branduolių sintezės energetikos vystymo bendrosios įmonės 2014 finansinių metų sąskaitų uždarymui;

               2.

               paveda Pirmininkui perduoti šį sprendimą Europos ITER įgyvendinimo ir branduolių sintezės energetikos vystymo bendrosios įmonės direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 422, 2015 12 17, p. 33.

      (2)  OL C 422, 2015 12 17, p. 34.

      (3)  OL L 246, 2016 9 14, p. 438.

      (4)  OL L 298, 2012 10 26, p. 1.

      (5)  OL L 90, 2007 3 30, p. 58.

      (6)  OL L 357, 2002 12 31, p. 72.

      (7)  OL L 328, 2013 12 7, p. 42.


title: 2009 m. balandžio 23 d. Europos Parlamento sprendimas dėl Europos ligų prevencijos ir kontrolės centro 2007 finansinių metų biudžeto įvykdymo patvirtinimo

text:
26.9.2009

               LT

               Europos Sąjungos oficialusis leidinys

               L 255/133

         2009 m. balandžio 23 d.
   EUROPOS PARLAMENTO SPRENDIMAS
   dėl Europos ligų prevencijos ir kontrolės centro 2007 finansinių metų biudžeto įvykdymo patvirtinimo
   (2009/651/EB)
   EUROPOS PARLAMENTAS,

               —

               atsižvelgdamas į Europos ligų prevencijos ir kontrolės centro 2007 finansinių metų galutines metines ataskaitas (1),

               —

               atsižvelgdamas į Audito Rūmų ataskaitą dėl Europos ligų prevencijos ir kontrolės centro 2007 finansinių metų galutinių metinių ataskaitų kartu su Centro atsakymais (2),

               —

               atsižvelgdamas į Tarybos 2009 m. vasario 10 d. rekomendaciją (5588/2009 – C6–0060/2009),

               —

               atsižvelgdamas į EB sutartį, ypač į jos 276 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento (3), ypač į jo 185 straipsnį,

               —

               atsižvelgdamas į 2004 m. balandžio 21 d. Europos Parlamento ir Tarybos reglamentą (EB) Nr. 851/2004, įsteigiantį Europos ligų prevencijos ir kontrolės centrą (4), ypač į jo 23 straipsnį,

               —

               atsižvelgdamas į Komisijos 2002 m. lapkričio 19 d. reglamentą (EB, Euratomas) Nr. 2343/2002 dėl Finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 71 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir Aplinkos, visuomenės sveikatos ir maisto saugos komiteto nuomonę (A6–0170/2009),

               1.

               suteikia Europos ligų prevencijos ir kontrolės centro direktoriui patvirtinimą, kad Centro 2007 finansinių metų biudžetas įvykdytas;

               2.

               nurodo savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos ligų prevencijos ir kontrolės centro direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Klaus WELLE

      (1)  OL C 278, 2008 10 31, p. 48.

      (2)  OL C 311, 2008 12 5, p. 122.

      (3)  OL L 248, 2002 9 16, p. 1.

      (4)  OL L 142, 2004 4 30, p. 1.

      (5)  OL L 357, 2002 12 31, p. 72.
   2009 m. balandžio 23 d.
   EUROPOS PARLAMENTO REZOLIUCIJA
   su pastabomis, sudarančiomis neatskiriamą sprendimo dėl Europos ligų prevencijos ir kontrolės centro 2007 finansinių metų biudžeto įvykdymo patvirtinimo dalį
   EUROPOS PARLAMENTAS,

               —

               atsižvelgdamas į Europos ligų prevencijos ir kontrolės centro 2007 finansinių metų galutines metines ataskaitas (1),

               —

               atsižvelgdamas į Audito Rūmų ataskaitą dėl Europos ligų prevencijos ir kontrolės centro 2007 finansinių metų galutinių metinių ataskaitų kartu su Centro atsakymais (2),

               —

               atsižvelgdamas į Tarybos 2009 m. vasario 10 d. rekomendaciją (5588/2009 – C6–0060/2009),

               —

               atsižvelgdamas į EB sutartį, ypač į jos 276 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento (3), ypač į jo 185 straipsnį,

               —

               atsižvelgdamas į 2004 m. balandžio 21 d. Europos Parlamento ir Tarybos reglamentą (EB) Nr. 851/2004, įsteigiantį Europos ligų prevencijos ir kontrolės centrą (4), ypač į jo 23 straipsnį,

               —

               atsižvelgdamas į Komisijos 2002 m. lapkričio 19 d. reglamentą (EB, Euratomas) Nr. 2343/2002 dėl Finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 71 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir Aplinkos, visuomenės sveikatos ir maisto saugos komiteto nuomonę (A6–0170/2009),

               A.

               kadangi Audito Rūmai (EAR) pranešė, kad jiems pateiktas pagrįstas patikinimas, jog 2007 finansinių metų metinės finansinės ataskaitos yra patikimos ir vykdytos finansinės operacijos yra teisėtos ir tvarkingos,

               B.

               kadangi Parlamentas 2008 m. balandžio 22 d. priėmė sprendimą Europos ligų prevencijos ir kontrolės centro direktoriui suteikti patvirtinimą, kad centro 2006 finansinių metų biudžetas įvykdytas (6), ir, inter alia, atkreipė dėmesį į 2006 m. metinėje ataskaitoje pateikiamą EAR pastabą, kad beveik 45 % per metus prisiimtų įsipareigojimų buvo perkelti į kitą laikotarpį, o per antrąjį 2006 m. pusmetį buvo atlikta daug perkėlimų, kurių priežastis visų pirma buvo netikslios darbuotojų poreikio prognozės, laiku nepranešus apie tai Centro valdybai,

               1.

               pažymi, kad Centro biudžetas padidėjo nuo 17 100 000 eurų 2006 m. iki 28 900 000 eurų 2007 m.;

               2.

               mano, kad ECDC yra svarbi institucija, skirta gerinti ir plėtoti Europos ligų stebėseną, taip pat vertinti esamus ir atsirandančius infekcijų keliamus pavojus žmonių sveikatai ir apie juos pranešti;

               3.

               su džiaugsmu atkreipia dėmesį į tai, kad ECDC 2007 m. gebėjo sukurti daug produktų ir paslaugų, susijusių su užkrečiamųjų ligų epidemiologija, stebėsena, prevencija ir kontrole, taip pat paskelbė daugybę mokslinių ataskaitų;

               4.

               pažymi, kad 2006 m. perkėlimo į kitą laikotarpį rodiklis buvo beveik 45 % ir kad 2007 m. padėtis iš esmės nepagerėjo, nes rodiklis buvo apie 43 %, o tai rodo, kad centras, vykdydamas savo biudžetą, susiduria su sunkumais;

               5.

               be to, atkreipia dėmesį į EAR pastabą, kad pagal biudžeto pataisų kiekį galima spręsti apie biudžeto vykdymo priežiūros trūkumus;

               6.

               yra susirūpinęs dėl EAR išvados, kad ši padėtis neatitinka metinio periodiškumo ir konkretumo principų;

               7.

               atkreipia dėmesį į EAR pastabą, kad nors centro 2007 m. darbo programa buvo pagrįsta veikla, nebuvo įvertintas biudžeto pataisų poveikis darbo programai ir tikslų siekimui;

               8.

               yra patenkintas centro atsakymu, kad nuo 2008 m. centras, atsižvelgdamas į biudžeto pataisas, atnaujina savo darbo programą;

               9.

               pažymi EAR kritiką, susijusią su ribotu turto inventoriaus skaičiuoklės patikimumu;

               10.

               džiaugiasi tuo, kad centras įdiegė naują turto inventoriaus sistemą, kuri bus taikoma uždarant 2008 m. sąskaitas;

               11.

               yra susirūpinęs dėl EAR pastabos, kad centras sumokėjo 500 000 eurų už pastatų, išnuomotų jo patalpoms, atnaujinimo darbus, ir kad sprendimas dėl šių darbų, kaip ir 2006 m., buvo priimtas tiesiogiai susitarus centrui ir savininkui ir konkrečiai nenustačius darbų pobūdžio ir terminų bei mokėjimo sąlygų; pažymi, kad, EAR nuomone, ši praktika neatitiko Finansinio reglamento nuostatų ir ekonomiškumo principo;

               12.

               ragina centrą skubiai pradėti siekti, kad jo veikla atitiktų Finansinį reglamentą ir ekonomiškumo principą ir savo 2008 m. ataskaitoje dėl biudžeto ir finansų valdymo pateikti ataskaitą apie tolesnes priemones, kurių buvo imtasi reaguojant į EAR pastabas;

               13.

               atkreipia dėmesį į pažangą, padarytą įgyvendinant Centro įdarbinimo planą, tačiau pabrėžia, kad reikia toliau stengtis siekiant išnaudoti visą įdarbinimo kvotą;

         Priemonės, kurių buvo imtasi po ankstesnės biudžeto įvykdymo patvirtinimo procedūros

               14.

               pažymi, kad, kaip ir 2006 m., EAR nustatė su biudžeto vykdymu susijusių trūkumų, visų pirma aukštą perkeltų asignavimų rodiklį;

               15.

               ragina centrą reaguoti į EAR rekomendacijas, ypač susijusias su biudžeto panaudojimu, ir būsimoje 2008 m. metinėje ataskaitoje pranešti apie veiksmus, kurių imtasi, ir pasiektus rezultatus;

               16.

               pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos savo 2009 m. balandžio 23 d. rezoliucijoje dėl ES agentūrų finansų valdymo ir kontrolės (7).

      (1)  OL C 278, 2008 10 31, p. 48.

      (2)  OL C 311, 2008 12 5, p. 122.

      (3)  OL L 248, 2002 9 16, p. 1.

      (4)  OL L 142, 2004 4 30, p. 1.

      (5)  OL L 357, 2002 12 31, p. 72.

      (6)  OL L 88, 2009 3 31, p. 126.

      (7)  Žr. šio Oficialiojo leidinio p. 206.


title: 2016 m. liepos 18 d. Tarybos sprendimas (ES) 2016/1204, kuriuo skiriamas Regionų komiteto Vokietijos Federacinės Respublikos pasiūlytas narys

text:
23.7.2016

               LT

               Europos Sąjungos oficialusis leidinys

               L 198/45

         TARYBOS SPRENDIMAS (ES) 2016/1204
   2016 m. liepos 18 d.
   kuriuo skiriamas Regionų komiteto Vokietijos Federacinės Respublikos pasiūlytas narys
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Vokietijos vyriausybės pasiūlymą,
   kadangi:

               (1)

               2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.;

               (2)

               pasibaigus Tilman TÖGEL kadencijai tapo laisva Regionų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui iki 2020 m. sausio 25 d. Regionų komiteto nare skiriama:

               —

               Katrin BUDDE, Mitglied des Landtages von Sachsen-Anhalt.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. liepos 18 d.

            Tarybos vardu

            Pirmininkė

         G. MATEČNÁ

      (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

      (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

      (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).


title: 1993 m. vasario 8 d. Tarybos sprendimas dėl Europos ekonominės bendrijos ir Mongolijos prekybos ir ekonominio bendradarbiavimo susitarimo sudarymo

text:
Svarbus teisinis pranešimas

|

31993D0101

Oficialusis leidinys L 041 , 18/02/1993 p. 0045 - 0045 specialusis leidimas suomių kalba: skyrius 11 tomas 20 p. 0224  specialusis leidimas švedų kalba: skyrius 11 tomas 20 p. 0224

		Tarybos sprendimas1993 m. vasario 8 d.dėl Europos ekonominės bendrijos ir Mongolijos prekybos ir ekonominio bendradarbiavimo susitarimo sudarymo(93/101/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 113 ir 235 straipsnius,atsižvelgdama į Komisijos pasiūlymą,atsižvelgdama į Europos Parlamento nuomonę [1],kadangi Europos ekonominės bendrijos ir Mongolijos prekybos ir ekonominio bendradarbiavimo susitarimą reikėtų patvirtinti,NUSPRENDĖ:1 straipsnisEuropos ekonominės bendrijos ir Mongolijos prekybos ir ekonominio bendradarbiavimo susitarimas Bendrijos vardu yra patvirtinamas.Susitarimo tekstas pridedamas prie šio sprendimo.2 straipsnisBendrijos vardu Tarybos pirmininkas padarys susitarimo 15 straipsnyje nurodytą pranešimą [2].3 straipsnisKomisija, padedama valstybių narių atstovų, atstovauja Bendrijai jungtiniame komitete, įsteigtame pagal susitarimo 13 straipsnį.4 straipsnisSprendimas skelbiamas Europos Bendrijų oficialiajame leidinyje.Priimta Briuselyje, 1993 m. vasario 8 d.Tarybos varduPirmininkasJ. Trøjborg[1] 1993 m. sausio 22 d. pateikta nuomonė (dar nepaskelbta Oficialiajame leidinyje).[2] Susitarimo įsigaliojimo datą Tarybos Generalinis sekretoriatas paskelbs Europos Bendrijų oficialiajame leidinyje.--------------------------------------------------


title: 2016 m. gruodžio 6 d. Tarybos sprendimas (ES) 2016/2163, kuriuo iš dalies keičiamos Sprendimo 1999/70/EB dėl nacionalinių centrinių bankų išorės auditorių nuostatos dėl Banca d'Italia išorės auditoriaus

text:
8.12.2016

               LT

               Europos Sąjungos oficialusis leidinys

               L 333/72

         TARYBOS SPRENDIMAS (ES) 2016/2163
   2016 m. gruodžio 6 d.
   kuriuo iš dalies keičiamos Sprendimo 1999/70/EB dėl nacionalinių centrinių bankų išorės auditorių nuostatos dėl Banca d'Italia išorės auditoriaus
   EUROPOS SĄJUNGOS TARYBA,
   atsižvelgdama į prie Europos Sąjungos sutarties ir Sutarties dėl Europos Sąjungos veikimo pridėtą Protokolą Nr. 4 dėl Europos centrinių bankų sistemos ir Europos Centrinio Banko statuto, ypač į jo 27 straipsnio 1 dalį,
   atsižvelgdama į 2016 m. rugsėjo 23 d. Europos Centrinio Banko rekomendaciją Europos Sąjungos Tarybai dėl Banca d'Italia išorės auditoriaus (ECB/2016/28) (1),
   kadangi:

               (1)

               Europos Centrinio Banko (ECB) ir valstybių narių, kurių valiuta yra euro, nacionalinių centrinių bankų sąskaitų auditą atlieka nepriklausomi išorės auditoriai, kuriuos rekomenduoja ECB valdančioji taryba ir tvirtina Europos Sąjungos Taryba;

               (2)

                  Banca d'Italia išorės auditoriaus įgaliojimai baigėsi po 2015 finansinių metų audito. Todėl būtina paskirti išorės auditorių nuo 2016 finansinių metų;

               (3)

                  Banca d'Italia išorės auditoriumi 2016–2022 finansiniams metams pasirinko BDO Italia S.p.A.;

               (4)

               ECB valdančioji taryba rekomendavo Banca d'Italia išorės auditoriumi 2016–2022 finansiniams metams skirti BDO Italia S.p.A.;

               (5)

               vadovaujantis ECB valdančiosios tarybos rekomendacija, Tarybos sprendimas 1999/70/EB (2) turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimo 1999/70/EB 1 straipsnio 6 dalis pakeičiama taip:

      „6.   BDO Italia S.p.A. patvirtinamas Banca d'Italia išorės auditoriumi 2016–2022 finansiniams metams.“

   2 straipsnis
   Šis sprendimas įsigalioja pranešimo apie jį dieną.
   3 straipsnis
   Šis sprendimas skirtas ECB.

      Priimta Briuselyje 2016 m. gruodžio 6 d.

            Tarybos vardu

            Pirmininkas

         P. KAŽIMÍR

      (1)  OL C 366, 2016 10 5, p. 1.

      (2)  1999 m. sausio 25 d. Tarybos sprendimas 1999/70/EB dėl nacionalinių centrinių bankų išorės auditorių (OL L 22, 1999 1 29, p. 69).


title: 2016 m. kovo 23 d. Tarybos sprendimas (BUSP) 2016/612 dėl Europos Sąjungos ir Šveicarijos Konfederacijos dalyvavimo susitarimo dėl Šveicarijos Konfederacijos dalyvavimo Europos Sąjungos BSGP misijoje Malyje (EUCAP Sahel Mali) pasirašymo ir sudarymo

text:
21.4.2016

               LT

               Europos Sąjungos oficialusis leidinys

               L 105/1

         TARYBOS SPRENDIMAS (BUSP) 2016/612
   2016 m. kovo 23 d.
   dėl Europos Sąjungos ir Šveicarijos Konfederacijos dalyvavimo susitarimo dėl Šveicarijos Konfederacijos dalyvavimo Europos Sąjungos BSGP misijoje Malyje (EUCAP Sahel Mali) pasirašymo ir sudarymo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 37 straipsnį, kartu su Sutarties dėl Europos Sąjungos veikimo 218 straipsnio 5 ir 6 dalimis,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               Tarybos sprendimo 2014/219/BUSP (1) 10 straipsnio 4 dalyje numatyta, kad išsami trečiųjų valstybių dalyvavimo tvarka turi būti nustatoma susitarimais, kurie sudaromi pagal Europos Sąjungos sutarties 37 straipsnį;

               (2)

               2015 m. gruodžio 7 d. Taryba priėmė sprendimą, kuriuo įgaliojama pradėti derybas dėl Europos Sąjungos ir Šveicarijos Konfederacijos dalyvavimo susitarimo dėl Šveicarijos Konfederacijos dalyvavimo Europos Sąjungos BSGP misijoje Malyje (EUCAP Sahel Mali) (toliau – Susitarimas);

               (3)

               Susitarimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Šveicarijos Konfederacijos dalyvavimo susitarimas dėl Šveicarijos Konfederacijos dalyvavimo Europos Sąjungos BSGP misijoje Malyje (EUCAP Sahel Mali).
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą, kad įpareigotų Sąjungą.
   3 straipsnis
   Tarybos pirmininkas Sąjungos vardu pateikia Susitarimo 9 straipsnio 1 dalyje numatytą pranešimą.
   4 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. kovo 23 d.

            Tarybos vardu

            Pirmininkas

         A.G. KOENDERS

      (1)  2014 m. balandžio 15 d. Tarybos sprendimas 2014/219/BUSP dėl Europos Sąjungos BSGP misijos Malyje (EUCAP Sahel Mali) (OL L 113, 2014 4 16, p. 21).


title: 2015 m. liepos 14 d. ELPA priežiūros institucijos sprendimas Nr. 293/15/COL, patvirtinti Islandijos parengtą nacionalinę programą, skirtą kontroliuoti salmonelę vištienoje ir vištienos produktuose [2016/1421]

text:
25.8.2016

               LT

               Europos Sąjungos oficialusis leidinys

               L 230/58

         ELPA PRIEŽIŪROS INSTITUCIJOS SPRENDIMAS
   Nr. 293/15/COL
   2015 m. liepos 14 d.
   patvirtinti Islandijos parengtą nacionalinę programą, skirtą kontroliuoti salmonelę vištienoje ir vištienos produktuose [2016/1421]
   ELPA PRIEŽIŪROS INSTITUCIJA,
   atsižvelgdama į EEE susitarimo I priedo I skyriaus 7.1 dalies 8b punkte nurodytą aktą (2003 m. lapkričio 17 d. Europos Parlamento ir Tarybos reglamentą (EB) Nr. 2160/2003 dėl salmonelių ir kitų nurodytų zoonozių sukėlėjų per maistą kontrolės (1));
   atsižvelgdama į EEE susitarimo I priedo I skyriaus 6.1 dalies 17 punkte nurodytą aktą (2004 m. balandžio 29 d. Europos Parlamento ir Tarybos reglamentą (EB) Nr. 853/2004, nustatantį konkrečius gyvūninės kilmės maisto produktų higienos reikalavimus (2));
   atsižvelgdama į EEE susitarimo I priedo I skyriaus 7.2 dalies 53 punkte nurodytą aktą (2010 m. kovo 10 d. Komisijos reglamentą (ES) Nr. 200/2010, kuriuo įgyvendinamos Europos Parlamento ir Tarybos reglamento (EB) Nr. 2160/2003 nuostatos dėl Europos Sąjungos tikslo mažinti salmonelių serotipų paplitimą veislinių Gallus gallus rūšies suaugusių paukščių pulkuose (3));
   atsižvelgdama į EEE susitarimo I priedo I skyriaus 7.2 dalies 55 punkte nurodytą aktą (2011 m. gegužės 25 d. Komisijos reglamentą (ES) Nr. 517/2011, kuriuo dėl Bendrijos tikslo mažinti tam tikrų salmonelių serotipų paplitimą tarp Gallus gallus rūšies vištų dedeklių įgyvendinamas Europos Parlamento ir Tarybos reglamentas (EB) Nr. 2160/2003 ir iš dalies keičiamas Reglamentas (EB) Nr. 2160/2003 ir Tarybos reglamentas (ES) Nr. 200/2010 (4));
   atsižvelgdama į EEE susitarimo I priedo I skyriaus 7.2 dalies 57 punkte nurodytą aktą (2012 m. kovo 8 d. Komisijos reglamentą (ES) Nr. 200/2012 dėl Europos Parlamento ir Tarybos reglamente (EB) Nr. 2160/2003 nustatyto Sąjungos tikslo mažinti Salmonella enteritidis ir Salmonella typhimurium paplitimą broilerių pulkuose (5));
   atsižvelgdama į EEE susitarimo I priedo I skyriaus 7.2 dalies 51 punkte nurodytą aktą (2012 m. gruodžio 12 d. Komisijos reglamentą (ES) Nr. 1190/2012 dėl Europos Parlamento ir Tarybos reglamente (EB) Nr. 2160/2003 nustatyto Sąjungos tikslo mažinti Salmonella enteritidis ir Salmonella typhimurium paplitimą kalakutų pulkuose (6)), suderintą su EEE susitarimu EEE susitarimo 1 protokolo 4 punkto d papunkčiu ir Institucijos ir Teismo susitarimo 1 protokolo 1 straipsnio 2 dalimi ir 3 straipsniu;
   atsižvelgdama į 2013 m. gruodžio 11 d. ELPA priežiūros institucijos (toliau – Institucija) sprendimą Nr. 494/13/COL, kuriuo Kolegijos nariui, turinčiam specialią atsakomybę spręsti veterinarijos ir fitosanitarijos klausimus, suteikiama teisė priimti tam tikrus sprendimus ir priemones (Dokumentas Nr. 683826), ypač į jo 1 punktą,
   kadangi:
   Reglamentu (EB) Nr. 2160/2003 siekiama užtikrinti, kad būtų imtasi tinkamų ir veiksmingų priemonių, skirtų apsaugoti nuo salmonelių bei kitų zoonozių sukėlėjų ir juos kontroliuoti visuose gamybos, perdirbimo ir paskirstymo etapuose, ypač pradinės gamybos etape, siekiant sumažinti jų plitimą ir žmonių sveikatai keliamą pavojų;
   EEE tikslas sumažinti visų visuomenės sveikatai pavojingų salmonelių serotipų paplitimą veisliniuose Gallus gallus rūšies vištų pulkuose pirminės gamybos etape buvo užtikrintas Reglamentu (ES) Nr. 200/2010;
   EEE tikslas sumažinti tam tikrų salmonelių serotipų paplitimą tarp Gallus gallus rūšies vištų dedeklių buvo užtikrintas Reglamentu (ES) Nr. 517/2011;
   EEE tikslas sumažinti Salmonella enteritidis ir Salmonella typhimurium paplitimą broilerių pulkuose buvo užtikrintas Reglamentu (ES) Nr. 200/2012;
   EEE tikslas sumažinti Salmonella enteritidis ir Salmonella typhimurium paplitimą kalakutų pulkuose buvo užtikrintas Reglamentu (ES) Nr. 1190/2012;
   valstybės narės, siekdamos EEE tikslų, turi parengti nacionalines salmonelės kontrolės atitinkamose populiaciose programas ir pateikti jas Institucijai pagal Reglamentą (EB) Nr. 2160/2003;
   Islandija pateikė savo nacionalinę salmonelės kontrolės vištienoje ir vištienos produktuose programą. Įgyvendinant kontrolę, siekiama sumažinti visų salmonelių serotipų paplitimą iki mažiau nei 1 % visuose naminių paukščių pulkuose, t. y. veislinių Gallus gallus rūšies paukščių pulkuose, Gallus gallus rūšies dedeklėse vištose, broilerių pulkuose, ir kalakutų pulkuose;
   Institucija mano, kad Islandijos pateikta programa turėtų būti patvirtinta, nes ji atitiko atitinkamus EEE veterinarijos teisės aktus ir, visų pirma, Reglamentą (EB) Nr. 2160/2003. Dėl tinkamos priemonės Institucija pažymi, kad Islandija nepateikė informacijos, reikalingos įvertinti, ar kontrolės programa yra lygiavertė patvirtintoms Suomijos ir Švedijos programoms, kaip nustatyta Reglamento (EB) Nr. 853/2004 8 straipsnyje;
   Institucija Sprendimu Nr. 209/15/COL perdavė šį klausimą svarstyti ELPA veterinarijos ir fitosanitarijos komitetui. Komitetas patvirtino vienbalsiai siūlomą sprendimą patvirtinti Islandijos parengtą nacionalinę salmonelės kontrolės vištienoje ir vištienos produktuose programą. Atitinkamai, priemonių projektas atitinka komiteto nuomonę,
   PRIĖMĖ ŠĮ SPRENDIMĄ:

               1.

               Islandijos parengta nacionalinė salmonelės kontrolės veislinių Gallus gallus veislinių paukščių pulkuose, Gallus gallus rūšies dedeklėse vištose, broilerių pulkuose, ir kalakutų pulkuose programa yra patvirtinama.

               2.

               Šis sprendimas skirtas Islandijai.

               3.

               Šis sprendimas įsigalioja nuo pat jo priėmimo.

               4.

               Šis sprendimas yra autentiškas anglų kalba.

      Priimta Briuselyje 2015 m. liepos 14 d.

            ELPA priežiūros institucijos vardu

         Helga JÓNSDÓTTIR

            Kolegijos narė

         Markus SCHNEIDER

            Laikinai einantis direktoriaus pareigas

      (1)  OL L 325, 2003 12 12, p. 1.

      (2)  OL L 139, 2004 4 30, p. 55.

      (3)  OL L 61, 2010 3 11, p. 1.

      (4)  OL L 138, 2011 5 26, p. 45.

      (5)  OL L 71, 2012 3 9, p. 31.

      (6)  OL L 340, 2012 12 13, p. 29.


title: 2007/467/EB: 2007 m. birželio 28 d. Komisijos sprendimas dėl radijo dažnių atpažinimo technologijos ekspertų grupės sudarymo

text:
6.7.2007

               LT

               Europos Sąjungos oficialusis leidinys

               L 176/25

      KOMISIJOS SPRENDIMAS

   2007 m. birželio 28 d.
   dėl radijo dažnių atpažinimo technologijos ekspertų grupės sudarymo
   (2007/467/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   kadangi:

               (1)

               Europos bendrijos steigimo sutarties 153 straipsniu Bendrijai ir valstybėms narėms patikėta užduotis užtikrinti aukšto lygio vartotojų apsaugą, palaikyti jų teisę į informaciją ir teisę burtis į organizacijas savo interesams ginti. 163 straipsnyje numatyta, kad Bendrija remia pramonės tarptautinį konkurencingumą ir, nustatydama bendruosius standartus, skatina įmones išnaudoti vidaus rinkos galimybes. 157 straipsnyje numatyta, kad Bendrija sudaro palankias sąlygas iniciatyvoms reikšti ir remia siekį geriau panaudoti politikos kuriamą pramonės potencialą.

               (2)

               Komisijos komunikate pavadinimu „Radijo dažnių atpažinimas (RDA) Europoje: Politikos sistemos formavimo veiksniai“ (1) (toliau – komunikatas) paskelbta apie Radijo dažnių atpažinimo (toliau – RDA, angl. RFID) technologijos ekspertų grupės sudarymą, kuri pradės suinteresuotųjų subjektų dialogą, kad komunikate keliami klausimai būtų aiškiai suprasti, ir patars, kokių veiksmų tais klausimais reikia imtis.

               (3)

               Būtina sudaryti RDA technologijos ekspertų grupę ir apibrėžti jos uždavinius bei struktūrą.

               (4)

               Ši grupė turėtų padėti plėtoti vartotojų organizacijų, rinkos dalyvių ir nacionalinių bei Europos valdžios (įskaitant duomenų apsaugos) institucijų dialogą.

               (5)

               Grupės narių asmeniniai duomenys turėtų būti tvarkomi laikantis 2000 m. gruodžio 18 d. Europos Parlamento ir Tarybos reglamento (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (2).

               (6)

               Tikslinga nustatyti šio sprendimo taikymo laikotarpį. Atėjus laikui, Komisija svarstys, ar tęsti jo taikymą,

         NUSPRENDĖ:
   1 straipsnis
   Radijo dažnių atpažinimo technologijos ekspertų grupė
   „Radijo dažnių atpažinimo technologijos ekspertų grupė“ yra ekspertų grupė (toliau – grupė) įsteigiama nuo 2007 m. liepos 1 d.
   2 straipsnis
   Uždavinys
   Grupės užduotys yra:

               a)

               Patarti Komisijai dėl to, kokio turinio turi būti rekomendacija, nustatanti principus, kuriuos valstybinės institucijos ir kiti suinteresuotieji subjektai turėtų taikyti, kai naudojamas RDA ir dėl kitų šios srities Komisijos iniciatyvų turinio;

               b)

               Parengti gaires, kaip turėtų veikti RDA sistemos, atsižvelgiant į suinteresuotųjų subjektų nuomones ir klausimus, susijusius su ilgalaikiais vartotojais, su ekonominiais ir visuomeniniais RDA technologijų aspektais;

               c)

               Remti Komisijos pastangas skatinti sąmoningumo kampanijas valstybių narių ir piliečių lygmeniu apie RDA teikiamas galimybes ir keliamus iššūkius;

               d)

               Teikti objektyvią informaciją ir lengvinti keitimąsi patirtimi ir pažangia darbo praktika, susijusia su RDA technologijos galimybėmis ir iššūkiais, ypač su praktiniu jos taikymu Europos ekonomikoje ir visuomenėje; teikti objektyvią informaciją apie Bendrijos ir nacionalines teisės sistemas, skirtas duomenų apsaugai, privatumui ir kitiems politikos klausimams.

         3 straipsnis
   Konsultacijos
   Komisija gali konsultuotis su grupe visais klausimais apie RDA įgyvendinimo Europoje būdą, kuris būtų saugus, patikimas, efektyvus ir gerbtų privatumą.
   4 straipsnis
   Narystė. Paskyrimas
   1.   Grupę sudaro ne daugiau kaip 35 nariai.
   2.   Informacinės visuomenės ir žiniasklaidos generalinio direktorato generalinis direktorius arba jo atstovas skiria grupės narius ir stebėtojus iš specialistų, kurie yra kompetentingi 2 ir 3.1 straipsniuose minimose srityse, ir kuriuos siūlo organizacijos, pakviestos rekomenduoti ekspertus. Tokiomis pačiomis sąlygomis kaip ir nariai skiriama tiek pat pakaitinių narių. Jei narys nedalyvauja ar serga, jį automatiškai pakeičia pakaitinis narys.
   3.   Nariai skiriami taip, kad būtų proporcingai atstovaujama įvairiems suinteresuotiesiems subjektams; nariais skiriami toliau išvardytų sričių atstovai:

               a)

               pilietinė visuomenė:

                           i)

                           galutinių vartotojų bendruomenės, kurios patiria RDA sistemų poveikį (piliečiai, vartotojai, pacientai, darbuotojai),

                           ii)

                           privatumo apsaugos organizacijos;

               b)

               suinteresuotosios šalys:

                           i)

                           įvairių technologijos taikymo sričių vartotojai (pavyzdžiui, logistika, automobiliai, aviacija ir kosmosas, sveikata, mažmeninė prekyba, farmacija),

                           ii)

                           šalys, kurios aktyviai užsiima RDA sistemų kūrimu (kaip antai RDA mikroschemų gamintojai, įmontuojamųjų žymenų ir skaitytuvų projektuotojai ir gamintojai, programinės įrangos ir sistemų integruotojai, paslaugų tiekėjai, privatumo ir saugumo sprendimų tiekėjai),

                           iii)

                           standartizavimo įstaigos.

         4.   Toliau išvardytos valstybinės institucijos kviečiamos dalyvauti grupės svarstymuose stebėtojų teisėmis:

               a)

               ekspertų grupės kadencijos metu ES pirmininkaujančių valstybių narių atstovai,

               b)

               duomenų apsaugos institucijų atstovai.

         5.   Toliau išvardyti ekspertai kviečiami dalyvauti grupės svarstymuose stebėtojų teisėmis:

               a)

               akademinių institucijų mokslininkai ir praktikos ekspertai,

               b)

               technologijos ekspertai, ypač kitos kartos tinklo RDA technologijų („Daiktų interneto“) specialistai,

               c)

               teisės ekspertai, kurie pataria dėl esamų teisės aktų.

         6.   Grupės narių kadencija trunka dvejus metus, jie gali būti paskirti dar kartą. Jie eina savo pareigas, kol vietoje jų nepaskiriami kiti nariai, arba iki savo kadencijos pabaigos.
   7.   Tuos narius, kurie nebegali veiksmingai prisidėti prie grupės svarstymų, atsistatydina arba nesilaiko šio straipsnio 3–5 dalyse arba EB sutarties 287 straipsnyje nustatytų sąlygų, gali pakeisti nauji nariai likusiam jų kadencijos laikotarpiui.
   8.   Organizacijų, nurodytų šio straipsnio 2 dalyje, pavadinimai skelbiami Informacinės visuomenės ir žiniasklaidos generalinio direktorato tinklavietėje. Duomenys apie narius renkami, apdorojami ir skelbiami pagal Reglamento (EB) Nr. 45/2001 nuostatas.
   5 straipsnis
   Darbas
   1.   Grupei pirmininkauja Komisijos atstovas.
   2.   Komisijai sutikus, specifiniams klausimams nagrinėti gali būti sudaromi pogrupiai, kurių veiklos sąlygas nustato grupė. Kai užduotis įvykdyta, pogrupių veikla iš karto nutraukiama.
   3.   Komisijos atstovas gali prašyti ekspertų ar stebėtojų, turinčių specialių žinių darbotvarkėje numatytu klausimu, dalyvauti grupės ar pogrupio svarstymuose, jei tai yra naudinga ir (arba) būtina.
   4.   Informacijos, gautos dalyvaujant grupės ar pogrupių svarstymuose, negalima atskleisti, jei Komisijos nuomone informacija yra konfidencialaus pobūdžio.
   5.   Grupės ir jos pogrupių posėdžiai paprastai vyksta Komisijos patalpose, laikantis jos nustatytų procedūrų ir tvarkaraščio. Komisija teikia sekretoriato paslaugas. Grupės ir jos pogrupių susirinkimuose gali dalyvauti kiti suinteresuoti Komisijos pareigūnai.
   6.   Vadovaudamasi standartinėmis Komisijos priimtomis darbo tvarkos taisyklėmis, grupė priima savo darbo tvarkos taisykles.
   7.   Komisija gali atitinkamo dokumento originalo kalba skelbti visas grupės sudarytas santraukas, išvadas, dalines išvadas ir darbo dokumentus.
   6 straipsnis
   Išlaidų padengimas
   Komisija dengia narių, ekspertų ir su grupės veikla susijusių stebėtojų kelionės ir prireikus pragyvenimo išlaidas, vadovaudamasi Komisijos taisyklėmis dėl išorės ekspertų išlaidų kompensavimo.
   Už teikiamas paslaugas nariams atlyginimas nemokamas.
   Posėdžių išlaidos dengiamos neviršijant metinio biudžeto, kurį grupei skiria atsakingos Komisijos tarnybos.
   7 straipsnis
   Taikymas
   Šis sprendimas taikomas iki 2009 m. kovo 31 d.

      Priimta Briuselyje, 2007 m. birželio 28 d.

            Komisijos vardu

         Viviane REDING

            Komisijos narė

      (1)  COM(2007) 96, galutinis.

      (2)  OL L 8, 2001 1 12, p. 1.

      PRIEDAS
      RADIJO DAŽNIŲ ATPAŽINIMO (RDA) TECHNOLOGIJOS EKSPERTŲ GRUPĖS DARBO TVARKOS TAISYKLĖS
      Radijo dažnių atpažinimo (RDA) technologijos ekspertų grupė,
      atsižvelgdama į Komisijos sprendimą įsteigti Radijo dažnių atpažinimo (RDA) technologijos ekspertų grupę ir ypač į 1 straipsnį,
      atsižvelgdama į Komisijos paskelbtas standartines darbo tvarkos taisykles,
      PRIĖMĖ ŠIAS DARBO TVARKOS TAISYKLES:
      1 straipsnis
      Posėdžio šaukimas
      1.   Grupės posėdžius šaukia pirmininkas savo iniciatyva arba paprastosios narių daugumos prašymu, Komisijai sutikus.
      2.   Kartu su kitomis grupėmis gali būti sušaukti jungtiniai grupės posėdžiai, skirti aptarti grupių atsakomybės sričių klausimus.
      2 straipsnis
      Darbotvarkė
      1.   Sekretoriatas sudaro darbotvarkę, už kurią atsako pirmininkas, ir išsiunčia grupės nariams.
      2.   Grupė priima darbotvarkę posėdžio pradžioje.
      3 straipsnis
      Dokumentų perdavimas grupės nariams
      1.   Sekretoriatas išsiunčia kvietimus į posėdį ir darbotvarkės projektą grupės nariams ne vėliau nei prieš trisdešimt kalendorinių dienų prieš posėdžio datą.
      2.   Projektus, dėl kurių tariamasi su grupe, ir kitus darbo dokumentus sekretoriatas išsiunčia grupės nariams ne vėliau nei prieš keturiolika kalendorinių dienų prieš posėdžio datą.
      3.   Skubiais ar išskirtiniais atvejais laikas, nustatytas dokumentų siuntimui 1 ir 2 dalyse, gali būti sutrumpintas iki penkių kalendorinių dienų prieš posėdžio datą.
      4 straipsnis
      Grupės nuomonės
      1.   Jei įmanoma, grupė priima savo nuomones arba ataskaitas bendru sutarimu.
      2.   Kai bendro sutarimo pasiekti nepavyksta, nesuderinami požiūriai ir su klausimu susiję argumentai protokoluojami, kad įvairūs požiūriai būtų aiškiai suprasti.
      5 straipsnis
      Pogrupiai
      1.   Komisijai sutikus, specifiniams klausimams nagrinėti pagal grupės nustatytus įgaliojimus gali būti sudaryti pogrupiai; kai tik jų įgaliojimai baigiasi, tokie pogrupiai paleidžiami.
      2.   Pogrupiai atsiskaito grupei.
      6 straipsnis
      Trečiųjų šalių įleidimas
      1.   Jei tikslinga ir (arba) būtina, Komisijos atstovas gali pakviesti ekspertus ar stebėtojus, turinčius specialių žinių tam tikru darbotvarkės klausimu, dalyvauti grupės ar pogrupio darbe.
      2.   Ekspertai ar stebėtojai nedalyvauja, kai grupė priima nuomonę ar ataskaitą.
      7 straipsnis
      Rašytinė procedūra
      1.   Jei būtina, grupė gali pareikšti savo nuomonę tam tikru klausimu rašytinės procedūros tvarka. Tuo tikslu sekretoriatas išsiunčia grupės nariams projektus, dėl kurių tariamasi su grupe, ir visus darbo dokumentus.
      2.   Tačiau, jei paprasta grupės narių dauguma prašo klausimą nagrinėti grupės posėdyje, rašytinė procedūra yra nutraukiama be pasekmių, o pirmininkas nedelsdamas šaukia grupės posėdį.
      8 straipsnis
      Sekretoriatas
      Komisija grupei ir pogrupiams, sudarytiems pagal šio sprendimo 5 straipsnio 1 dalį, teikia sekretoriato paslaugas.
      9 straipsnis
      Posėdžių protokolų santraukos
      Sekretoriatas rengia kiekvieno darbotvarkės klausimo aptarimo ir pateiktų nuomonių protokolo santrauką, už kurią atsako pirmininkas. Protokole neminimos atskiros narių nuomonės, pareikštos grupės svarstymų metu. Protokolą grupė priima.
      10 straipsnis
      Dalyvių sąrašas
      Sekretoriatas kiekvieno posėdžio metu sudaro dalyvių sąrašą, už kurį atsako pirmininkas, ir, jei tikslinga, nurodo, kurioms valdymo institucijoms, organizacijoms ar įstaigoms, priklauso dalyviai.
      11 straipsnis
      Interesų konfliktų prevencija
      1.   Prasidėjus kiekvienam posėdžiui, narys, kurio dalyvavimas grupei svarstant tam tikrą darbotvarkės klausimą sukeltų interesų konfliktą, apie tai praneša pirmininkui.
      2.   Narys susilaiko nuo tokių darbotvarkės klausimų, dėl kurių kiltų interesų konfliktas, aptarimo ir dėl jų nebalsuoja.
      12 straipsnis
      Korespondencija
      1.   Korespondencija grupei yra siunčiama į Komisiją ir adresuojama grupės pirmininkui.
      2.   Korespondencija grupės nariams siunčiama jų tuo tikslu nurodytais el. pašto adresais.
      13 straipsnis
      Skaidrumas
      1.   Visuomenė susipažįsta su grupės dokumentais pagal principus ir sąlygas, nurodytus 2001 m. gegužės 30 d. Europos Parlamento ir Tarybos reglamente (EB) Nr. 1049/2001 (1) (dėl galimybės) visuomenei susipažinti su Europos Parlamento, Tarybos ir Komisijos dokumentais. Komisija sprendžia dėl prašymų susipažinti su tais dokumentais.
      2.   Grupės svarstymai yra konfidencialūs.
      3.   Sutarusi su Komisija, grupė gali paprasta narių balsų dauguma nuspęsti paviešinti savo svarstymus visuomenei.
      14 straipsnis
      Asmens duomenų apsauga
      Šių darbo tvarkos taisyklių tikslais asmens duomenys apdorojami, laikantis 2000 m. gruodžio 18 d. Europos Parlamento ir Tarybos reglamento (EB) Nr. 45/2001 (2) dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo.

         (1)  OL L 145, 2002 5 31, p. 43.

         (2)  OL L 8, 2001 1 12, p. 1.


title: 2016 m. balandžio 28 d. Europos Parlamento sprendimas (ES) 2016/1590 dėl Kuro elementų ir vandenilio bendrosios įmonės 2014 finansinių metų sąskaitų uždarymo

text:
14.9.2016

               LT

               Europos Sąjungos oficialusis leidinys

               L 246/409

         EUROPOS PARLAMENTO SPRENDIMAS (ES) 2016/1590
   2016 m. balandžio 28 d.
   dėl Kuro elementų ir vandenilio bendrosios įmonės 2014 finansinių metų sąskaitų uždarymo
   EUROPOS PARLAMENTAS,

               —

               atsižvelgdamas į Kuro elementų ir vandenilio bendrosios įmonės 2014 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Kuro elementų ir vandenilio bendrosios įmonės 2014 finansinių metų metinių ataskaitų kartu su bendrosios įmonės atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2014 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2016 m. vasario 12 d. rekomendaciją dėl patvirtinimo, kad Bendroji įmonė įvykdė 2014 finansinių metų biudžetą (05587/2016 – C8-0057/2016),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 209 straipsnį,

               —

               atsižvelgdamas į 2008 m. gegužės 30 d. Tarybos reglamentą (EB) Nr. 521/2008, įsteigiantį Kuro elementų ir vandenilio bendrąją įmonę (4),

               —

               atsižvelgdamas į 2014 m. gegužės 6 d. Tarybos reglamentą (ES) Nr. 559/2014, kuriuo įsteigiama II kuro elementų ir vandenilio bendroji įmonė (5), ypač į jo 1 straipsnio 2 dalį ir 12 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (6),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 110/2014 dėl pavyzdinio finansinio reglamento viešojo ir privačiojo sektorių partnerystės įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 209 straipsnyje (7),

               —

               atsižvelgdamas į Darbo tvarkos taisyklių 94 straipsnį ir V priedą,

               —

               atsižvelgdamas į Biudžeto kontrolės komiteto pranešimą (A8–0083/2016),

               1.

               pritaria Kuro elementų ir vandenilio bendrosios įmonės 2014 finansinių metų sąskaitų uždarymui;

               2.

               paveda Pirmininkui perduoti šį sprendimą II kuro elementų ir vandenilio bendrosios įmonės vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 422, 2015 12 17, p. 51.

      (2)  OL C 422, 2015 12 17, p. 53.

      (3)  OL L 298, 2012 10 26, p. 1.

      (4)  OL L 153, 2008 6 12, p. 1.

      (5)  OL L 169, 2014 6 7, p. 108.

      (6)  OL L 357, 2002 12 31, p. 72.

      (7)  OL L 38, 2014 2 7, p. 2.


title: 2010/114/: 2010 m. vasario 16 d. Tarybos sprendimas, iš dalies keičiantis Sprendimo 1999/70/EB dėl nacionalinių centrinių bankų išorės auditorių nuostatas, susijusias su Airijos centrinio banko ir Finansinių paslaugų institucijos išorės auditoriumi

text:
24.2.2010

               LT

               Europos Sąjungos oficialusis leidinys

               L 47/16

         TARYBOS SPRENDIMAS
   2010 m. vasario 16 d.
   iš dalies keičiantis Sprendimo 1999/70/EB dėl nacionalinių centrinių bankų išorės auditorių nuostatas, susijusias su Airijos centrinio banko ir Finansinių paslaugų institucijos išorės auditoriumi
   (2010/114/ES)
   EUROPOS SĄJUNGOS TARYBA,
   atsižvelgdama į Protokolą dėl Europos centrinių bankų sistemos ir Europos centrinio banko statuto, pridėtą prie Europos Sąjungos sutarties ir Sutarties dėl Europos Sąjungos veikimo, ypač į jo 27.1 straipsnį,
   atsižvelgdama į 2009 m. gruodžio 14 d. Europos centrinio banko rekomendaciją ECB/2009/26 Europos Sąjungos Tarybai dėl Airijos centrinio banko ir Finansinių paslaugų institucijos išorės auditoriaus (1),
   kadangi:

               (1)

               Europos centrinio banko (ECB) ir Eurosistemos nacionalinių centrinių bankų sąskaitų auditą turi atlikti nepriklausomi išorės auditoriai, kuriuos rekomenduoja ECB valdančioji taryba ir tvirtina Europos Sąjungos Taryba.

               (2)

               Dabartinio Airijos centrinio banko ir Finansinių paslaugų institucijos išorės auditoriaus įgaliojimai baigsis atlikus 2008 finansinių metų auditą. Todėl būtina nuo 2009 finansinių metų paskirti išorės auditorių.

               (3)

               Airijos centrinis bankas ir Finansinių paslaugų institucija išorės auditoriumi 2009–2011 finansiniams metams pasirinko Deloitte & Touche.

               (4)

               ECB valdančioji taryba rekomendavo, kad Deloitte & Touche būtų paskirta Airijos centrinio banko ir Finansinių paslaugų institucijos išorės auditoriumi 2009–2011 finansiniams metams.

               (5)

               Reikėtų vadovautis ECB valdančiosios tarybos rekomendacija ir atitinkamai iš dalies pakeisti Sprendimą 1999/70/EB (2),

         PRIĖMĖ ŠĮ SPRENDIMĄ:
   1 straipsnis
   Sprendimo 1999/70/EB 1 straipsnio 5 dalis pakeičiama taip:

      „5.   Deloitte & Touche patvirtinama Airijos centrinio banko ir Finansinių paslaugų institucijos išorės auditoriumi 2009–2011 finansiniams metams.“

   2 straipsnis
   Apie šį sprendimą pranešama ECB.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2010 m. vasario 16 d.

            Tarybos vardu

            Pirmininkė

         E. SALGADO

      (1)  OL C 308, 2009 12 18, p. 1.

      (2)  OL L 22, 1999 1 29, p. 69.


title: 2017 m. gegužės 11 d. Tarybos sprendimas, kuriuo skiriamas Europos gyvenimo ir darbo sąlygų gerinimo fondo valdybos Portugalijai atstovaujantis pakaitinis narys

text:
16.5.2017

               LT

               Europos Sąjungos oficialusis leidinys

               C 152/2

         TARYBOS SPRENDIMAS
   2017 m. gegužės 11 d.
   kuriuo skiriamas Europos gyvenimo ir darbo sąlygų gerinimo fondo valdybos Portugalijai atstovaujantis pakaitinis narys
   (2017/C 152/03)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 1975 m. gegužės 26 d. Tarybos reglamentą (EEB) Nr. 1365/75 dėl Europos gyvenimo ir darbo sąlygų gerinimo fondo įsteigimo (1), ypač į jo 6 straipsnį,
   atsižvelgdama į valstybių narių Vyriausybių ir darbuotojų bei darbdavių organizacijų Tarybai pateiktus kandidatų sąrašus,
   kadangi:

               (1)

               savo 2016 m. lapkričio 28 d. sprendimu (2), 2017 m. sausio 23 d. sprendimu (3) ir 2017 m. vasario 17 d. sprendimu (4) Taryba paskyrė Europos gyvenimo ir darbo sąlygų gerinimo fondo valdybos narius ir pakaitinius narius laikotarpiui iki 2019 m. lapkričio 30 d.;

               (2)

               Portugalijos Vyriausybė pateikė kandidatūrą vienai vietai užimti,

         PRIĖMĖ ŠĮ SPRENDIMĄ:
   1 straipsnis
   Europos gyvenimo ir darbo sąlygų gerinimo fondo valdybos Portugalijai atstovaujančiu pakaitiniu nariu skiriamas:
   I.   VYRIAUSYBIŲ ATSTOVAI

               Šalis

               Nariai

               Pakaitiniai nariai

               Portugalija

               Fernando CATARINO JOSÉ

         2 straipsnis
   Narius ir pakaitinius narius, kurių kandidatūros dar nebuvo pateiktos, Taryba paskirs vėliau.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2017 m. gegužės 11 d.

            Tarybos vardu

            Pirmininkas

         C. CARDONA

      (1)  OL L 139, 1975 5 30, p. 1.

      (2)  2016 m. lapkričio 28 d. Tarybos sprendimas, kuriuo skiriami Europos gyvenimo ir darbo sąlygų gerinimo fondo valdybos nariai ir pakaitiniai nariai (OL C 447, 2016 12 1, p. 2).

      (3)  2017 m. sausio 23 d. Tarybos sprendimas, kuriuo skiriami Europos gyvenimo ir darbo sąlygų gerinimo fondo valdybos Bulgarijai, Italijai, Lietuvai, Liuksemburgui, Maltai, Austrijai ir Slovakijai atstovaujantys nariai ir pakaitiniai nariai (OL C 27, 2017 1 27, p. 8).

      (4)  2017 m. vasario 17 d. Tarybos sprendimas, kuriuo skiriamas Europos gyvenimo ir darbo sąlygų gerinimo fondo valdybos Portugalijai atstovaujantis pakaitinis narys (OL C 54, 2017 2 21, p. 4).